במאי 2019, בהערכת האספה הפרלמנטרית של מועצת אירופה על השותפות עם הפרלמנט המרוקאי במסגרת שותפות למעמד הדמוקרטיה, קראה האספה הפרלמנטרית לפרלמנט המרוקאי להפסיק את אכיפת קוד "הוראות הפשיעה המפליל יחסים הומוסקסואלים בין מבוגרים מאותו המין עד לביטולם".
במדינה פעול ארגון כיף-כיף שאין לו מעמד חוקי ולכן הוא רשום בספרד.
הכרה במערכות יחסים חד מיניות.
מרוקו אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית במרוקו.
זהות מגדרית.
שיטות תרבותיות ודתיות מרוקאיות מסורתיות נוטות לקשר בין קרוס-דרסינג והומוסקסואליות. מבחינה תרבותית, צורות מסוימות של לבוש צולב נסבלו באזורים שבהם נשים לא היו חלק. המחסור הראשוני בנשים גרם לכך שהתפקידים הלכו לעיתים קרובות לגברים, שבדרך כלל הניחו כי הם הומוסקסואלים, אשר הראו מעט סובלנות לנושא.
בשנות ה-50, פרסומה של האמנית הטרנסג'נדרית הצרפתייה, קוקסינל, ברחבי העולם תרם לביסוסה של קזבלנקה כאזור בו רופאים מסוימים היו מוכנים לבצע פעולות לשינוי מין עבור טרנסג'נדרים בהיותה של מרוקו קולוניה לשעבר של צרפת, אם כי בנסיבות חשאיות. כיום, לא ברור אם מעמד זה עדיין קיים או מהי מדיניות הממשלה הנוכחית לגבי טרנסג'נדרים. על פי דיווחים, אישה טרנסג'נדרית מרוקאית בשם רנדה פרסמה ספר מטעמה, אם כי מעט ידוע על תוכנו או על הצלחתו המסחרית.
תנאי מחיה.
דעת הקהל המרוקאית כלפי קהילת הלהט"ב היא בדרך כלל שלילית, בהתאם לעמדות לגבי זכויות להט"ב ברוב העולם המוסלמי. במדינה ישנה תרבות הנשלטת על ידי גברים, המוגדרת כחברה פטריארכלית בעלת תפקידים מגדריים מסורתיים, אשר מציגה דמויות הטרוסקסואליות של זכר ונקבה בלבד עבור נישואים והבאת ילדים לעולם. הממשלה המשיכה לאכוף את האיסורים הפלילים על הומוסקסואליות עם מספר מעצרים פומביים בצורה נינוחה, אף על פי שהאכיפה הוגדרה באופן אופורטוניסטי. לאורך השנים, הסופרים המרוקאים עבדאללה טאיה וראצ'יד או. כתבו בגלוי על תפקידי מגדר וזהות מינית במרוקו, בהיותם הומוסקסואלים, אם כי אינם מתגוררים במרוקו. "יציאתו מהארון" בשנת 2007 של טאיה בראיונו לעיתון המרוקאי-צרפתי, "TelQuel", עוררה מחלוקת במדינה.
בית משפט בקסאר אל-כביר, עיר קטנה הנמצאת כ-120 קילומטרים דרומית לטנג'יר, הרשיע שישה גברים ב-10 בדצמבר 2007 בהפרת סעיף 489 של חוק העונשין של מרוקו על רקע הומוסקסואליות. עם זאת, לטענת עורכי דינם של הנאשמים, התביעה לא הציגה כל ראיה לכך שהגברים אכן עסקו בהתנהגות האסורה. הגברים נידונו לתקופות שונות ב-17 בדצמבר 2007, לאחר שסרטון שהופץ ברשת כולל באתר יוטיוב, הציג מסיבה פרטית, אשר כללה לכאורה את הגברים בקסאר אל-כביר ב-18 בנובמבר. דיווחים בעיתונות טענו שהמסיבה הייתה "נישואים חד-מיניים". בעקבות המעצרים צעדו עשרות גברים ונשים ברחובות קסאר אל-כביר, וגינו את מעשיהם לכאורה של הגברים וקראו להענישם.
בשנת 2010, הממשלה התירה לזמר הבריטי אלטון ג'ון (הידוע כהומוסקסואל גלוי) להופיע במהלך פסטיבל המוזיקה "Mawazine", למרות התנגדויות של מפלגת הצדק והפיתוח, שהייתה באותה עת מפלגת האופוזיציה הגדולה בפרלמנט. הפסטיבל זכה לאישור המלך מוחמד השישי אשר היווה חלק מתוכניותיו "ליצור אומה פתוחה ומודרנית יותר".
מגזין הלהט"ב, "Mithly", הותר להיות מופץ בדיסקרטיות למבוגרים במרוקו אף על פי תוכנו המוצהר כלפי קהילת הלהט"ב המרוקאית, אם כי הממשלה הצהירה כי לא תעניק רישיון לפרסום הפצתו, בעוד המגזין עצמו צריך להתקיים בספרד השכנה מצפון. במובן דומה, הממשלה לא הכירה רשמית בארגון זכויות הלהט"ב, "Kif-Kif" אשר נוסד ב-2004, אך אפשרה לו להתקיים ונתנה חסות למספר סמינרים חינוכיים מטעמו.
בשנת 2017, בעקבות הסקירה התקופתית האוניברסלית בז'נבה, מוסטפא ראמיד, שר המשפטים והחירויות לשעבר בממשלותיהם של עבד אל-אילה בן כיראן וסעד א-דין אל-עות'מאני, כינה בראיון הומוסקסואלים כ-"זבל". הצהרתו ספגה ביקורת שליליות מצד ארגוני זכויות אדם מקומיים אשר חתמו יחד על עצומה שהופנתה לראש ממשלת מרוקו עות'מאני לפתוח בחקירה נגד השר ראמיד על "הצהרות מפלות ובלתי חוקתיות כלפי מיעוטים מיניים".
על פי סקר שנערך עבור פורטל החדשות הערבי, "BBC News Arabic" על ידי רשת המחקר "Arab Barometer research network" בשנים 19–2018, כ-21% מהמרוקאים הצהירו כי יש לקבל נטייה הומוסקסואלית בחברה.
באפריל 2020 דיווח ארגון משמר זכויות האדם על קמפיין של הטרדות מקוונות במרוקו בו אזרחים משתמשים באפליקציות היכרויות חד-מיניות כדי להוציא משתמשים אחרים מהארון. ב-24 באפריל, הביטחון הלאומי של מרוקו הצהיר כי המשטרה פתחה בחקירה ראשונית בנושא על רקע "הסתה לשנאה ואפליה".
אקטיביזם.
"Kif-Kif" מוגדר כיום כארגון היחיד הפועל בשם קהילת הלהט"ב במרוקו והמוציא לאור של המגזין "Mithly" בספרד. לאחר שהוקם בשנת 2004, לא זכה להכרה משפטית על ידי משרד הפנים, אך הותר באופן לא רשמי לארגן סמינרים חינוכיים מסוימים. במאי 2010, חברי הארגו הקימו את קבוצת "Menna w Fena", קבוצה פנימית מטעם הארגון המוקדשת במיוחד לכבוד נשים לסביות, טרנסג'נדריות, ביסקסואליות וקוויריות.
שדה השלג מידיאן
שדה השלג מידיאן או שדה השלג מדיאן (באנגלית: Median Snowfield ; מילולית: "שדה השלג שבין לבין") הוא שדה שלג גדול בהרי פנסקולה שבאנטארקטיקה.
שדה השלג ממוקם בין מתלול טורברט שברכס נפטון, לבין החלק הדרומי של רכס פורסטל.
שיא גובהו של שדה השלג - 1,450 מטרים מעל פני הים.
היסטוריה.
גילוי ומיפוי המתלול.
שדה השלג מופה ידי הסקר הגאולוגי של ארצות הברית (USGS), בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1956 – 1966.
מקור השם.
שמו של שדה השלג ניתן לו על ידי הוועדה המייעצת לשמות אנטארקטיים (US-ACAN).
שמו של שדה השלג תיאורי.
שדה השלג ממוקם בין רכס נפטון לבין רכס פורסטל. באנגלית המילה "מדיאן" משמעה "באמצע" או "בין לבין".
לקריאה נוספת.
• Edmund Stump, The Ross Orogen of the Transantarctic Mountains, P 235
שדה השלג מדיאן
Saturn LVIII
Saturn LVIII (בעבר S/2004 S 26) הוא ירח קטן של כוכב הלכת שבתאי.
Saturn LVIII מקיף את שבתאי במרחק ממוצע של 26,737,800 ק"מ, באקצנטריות של 0.164 ונטיית מסלול של 171.37 והוא ממוקם חלק מהירחים הנורדיים של שבתאי.
קוטרו המוערך של הירח הוא 4 ק"מ. הירח התגלה על סמך תצפיות שנערכו בין 12 בדצמבר 2004 ו-17 בינואר 2007. הירח הוכרז על ידי סקוט שפרד, דייוויד ג'וויט ויאן קליינה ב-7 באוקטובר 2019.
Saturn LX
Saturn LX (בעבר S/2004 S 29) הוא ירח קטן של כוכב הלכת שבתאי.
Saturn LX מקיף את שבתאי במרחק ממוצע של 17,470,700 ק"מ, באקצנטריות של 0.44 ונטיית מסלול של 45.1 והוא ממוקם חלק מהירחים האינואיטיים של שבתאי.
קוטרו המוערך של הירח הוא 4 ק"מ. הירח התגלה על סמך תצפיות שנערכו בין 12 בדצמבר 2004 ו-17 בינואר 2007. הירח הוכרז על ידי סקוט שפרד, דייוויד ג'וויט ויאן קליינה ב-7 באוקטובר 2019.
וינדוורד (חברה)
וינדוורד בע"מ (באנגלית: Windward - בכיוון הרוח) היא חברה ציבורית ישראלית העוסקת בהערכת סיכונים בתובלה ימית.
היסטוריה.
החברה הוקמה בינואר 2010 על ידי עמי דניאל (מנכ"ל החברה) ומתן פלד (מנהל הפעילות בארצות הברית), ששירתו יחד כחובלים בחיל הים הישראלי, ויונתן ריפתין, שפרש מהחברה. יו"ר החברה, מטפריל 2018, הוא לורד ג'ון בראון , שהיה מנכ"ל חברת האנרגיה BP. מטה החברה שוכן בתל אביב, ולה משרדים גם בלונדון, בארצות הברית, בדנמרק ובאיחוד האמירויות.
המערכת של החברה, הקרויה Windward Intelligence, אוספת ומנתחת מידע רב בנושאי ספנות (מזג אוויר, צילומי לוויין יומיים של הים, מפות ימיות, תמרון בנמלים, בעלי חברות ספנות וספינות ועוד). לפי נתונים אלה החברה מספקת מידע על תנועת אוניות, ללקוחות שונים:
גיוס הון.
בנובמבר 2013 גייסה החברה 5 מיליון דולר מקרן הון סיכון "אלף", שווינדוורד היא ההשקעה הראשונה שלה.
באפריל 2015 גייסה החברה 10.8 מיליון דולר.
ביוני 2018 גייסה החברה 16.5 מיליון דולר, בין השאר ממארק בניוף, מנכ"ל ומייסד סיילספורס.
בדצמבר 2021 הונפקו ניירות הערך של החברה בבורסת AIM בלונדון, ובמסגרת זו גייסה החברה 34.5 מיליון ליש"ט לפי שווי של 126.5 מיליון ליש"ט.
ניקיי דה קיזר
ניקיי דה קיזר (בצרפתית: Nicaise de Keyser; 26 באוגוסט 1813 – 17 ביולי 1887, אנטוורפן) היה צייר בלגי של דיוקנאות וציורי היסטוריה.
ביוגרפיה.
ניקיי דה קיזר נולד בפרבר של אנטוורפן. הוא סיים קורס לימודים של האקדמיה המלכותית לאמנויות היפות של אנטוורפן וערך סיור באנגליה, סקוטלנד צרפת ואיטליה.
לאחר חזרה לבלגיה דה קייזר החל ללמד באקדמיה לאמנויות היפות ובשנת 1855 מונה למנהל המוסד. בין תלמידיו היו קארל אומס, אז'ן סיברד וציירים בלגים רבים של התקופה.
במהלך חייו דה קיזר צייר כ-350 יצירות. בין המפורסמות Battle of the Golden Spurs (קרב דורבנות הזהב) משנת 1836 שהוצגה בתערוכה בבריסל. קיזר גם היה ידוע כצייר דיוקנות. החל משנת 1862 קייזר צייר מספר ציודים בנושאים היסטוריה של בלגיה שהועברו למוזיאון המלכותי לאמנויות הבלגי לאחר פתיחת המוזיאון.
ציורים של דה קיזר היו פופולריים בארצות דוברות גרמנית והוא ביקר באופן קבוע בגרמניה. בשנת 1873 הוענק לו עיטור פור לה מריט הפרוסי.